Horch

Horch bol jednou z mnohých nemeckých predvojnových automobiliek, vyrábajúcich predovšetkým kvalitné a luxusné vozidlá na vysokej technickej úrovni.

August Horch v roku 1899 v Ehrenfelde v Kolíne nad Rýnom založil firmu A. Horch & Cie, ktorej prvé vozidlo opustilo bránu továrne (bývalej koniarne) o dva roky neskôr. V roku 1902 firmu presťahoval do Reichenbachu a dva roky nato do Zwickau.

Horch opustil svoju firmu roku 1909 a taktiež v Zwickau založil firmu Audi (Audi Automobilwerke GmBH).

Z iniciatívy najväčšieho veriteľa - Saskej štátnej banky, došlo v roku 1932 na spojenie firiem Audi, DKW, Wanderer a Horch do spoločnosti Auto Union AG so sídlom v Chemnitzi. Za druhej svetovej vojny boli prevádzky firmy bombardovaním ťažko poškodené. Po ich obnove vo vtedy vzniknutej NDR sa znárodnený podnik premenoval na VEB Kraftfahrzeug-und Motorenwerke Zwickau a prevzal výrobu traktorov a iných poľnohospodárskych strojov. Taktiež vyrábal automobil Sachsenring P 240. Neskôr sa závod zlúčil s bývalými závodmi firmy Audi a pod názvom VEB Sachsenring Automobilwerke Zwickau vyrábal automobily Trabant.

V súčasnosti sa v meste Zwickau nachádza August Horch Museum.

Modely

Iné projekty

Literatúra 
 Peter Kirchberg, Jürgen Pönisch: Horch. Typen – Technik – Modelle. Delius Klasing, Bielefeld 2006, ISBN 3-7688-1775-X.
 Werner Oswald: Alle Horch Automobile 1900-1945. 1. Auflage, Motorbuch Verlag, Stuttgart 1979, ISBN 3-87943-622-3.
 August Horch: Ich baute Autos. Vom Schmiedelehrling zum Autoindustriellen. Schützen-Verlag, Berlin 1937.
 Werner Lang: „Wir Horch-Arbeiter bauen wieder Fahrzeuge“. Geschichte des Horch-Werkes Zwickau 1945 bis 1958. Bergstraße Verlagsgesellschaft mbH, Aue 2007, ISBN 978-3-9811372-1-7.
 Wolf-Dieter Grün: Die Entwicklung der Warenzeichen von Horch und Audi. In: Ulrich Löber (Hrsg.): August Horch. Ein Automobilkonstrukteur aus Winningen. Landesmuseum Koblenz 1986, ISBN 3-925915-17-6, S. 117ff.
 Jürgen Pönisch: 100 Jahre Horch-Automobile 1899–1999. Aufstieg und Niedergang einer deutschen Luxusmarke. Zwickau 2000, ISBN 3-933282-07-1.

Zdroj 

Nemecké automobilky
Podniky založené v 1899